OpenLLM-France/wikimedia huggingface dataset:
# Todo por la pasta

Todo por la pasta és el segon llargmetratge del director de cinema bilbaí Enrique Urbizu Jáuregui amb guió de Luis Marías. Ha estat considerada "un thriller satisfactori". Va suposar un discret èxit per a ell; és una pel·lícula que millora amb el temps, i que mostra que el cinema europeu no té per què mancar del ritme cinematogràfic amb què compta el cinema estatunidenc.
El director va emprar el treball gràfic d'Álex de la Iglesia pel disseny de producció. Va ser filmada a Bilbao, Bakio, Santurtzi, Okondo, Getaria i Arrieta, a Euskal Herria. La ciutat de Bilbao dona a la pel·lícula un aspecte neo-noir amb un toc modern.

## Sinopsi

Després d'un atracament a un bingo, la núvia d'un dels atracadors escapa i amb l'ajuda d'una altra dona intenta recuperar el botí de l'atracament. El problema és que uns policies corruptes també volen fer-se amb el botí, per a finançar assassinats polítics.

## Repartiment

* María Barranco - Azucena
* Kiti Mánver - Verónica
* Antonio Resines - Ángel
* Pepo Oliva - Pereda
* José Amezola - David
* Luis Ciges - José María
* Caco Senante - Casares
* Maite Blasco - Asunción
* Klara Badiola - Sor Inés
* Pedro Díez del Corral - Blasco
* Pilar Bardem - Begoña
* Ramón Barea - Aniceto
* Ramón Goyanes - Pascual

## Premis i nominacions
### VI Premis Goya

| Categoria | Persona | Resultat |
| Millor actriu de repartiment | Kiti Mánver | Guanyadora |
| Millor guió original | Luis Marías | Nominat |
| Millor música original | Bernardo Bonezzi | Nominat |
| Millors efectes especials | Kiti West | Nominat |
Premi a la Millor Actriu per a María Barranco en el Festival de Cinema Negre de Viareggio, Itàlia.
Premi al Millor Muntatge de l'Any per Ana Murugarren, atorgat pel Cercle d'Escriptors Cinematogràfics.
Premi al Millor director en el Festival Internacional de Cinema de Cartagena de Indias, Colòmbia.

## Referències

* ↑ Joan Ramon Resina (editor) Burning Darkness: A Half Century of Spanish Cinema, p. 5, a Google Books
* ↑ Dona Kercher Latin Hitchcock: How Almodóvar, Amenábar, De la Iglesia, Del Toro, and Campanella became Notorious, p. 137, a Google Books
* ↑ Antonio Lazaro-Reboll Spanish Horror Film, p. 300, a Google Books
* ↑ «Todo por la pasta (1991) Filming & Production». imdb.com/. [Consulta: 26 agost 2018].
* ↑ Enrique Ávila López Modern Spain, p. 357, a Google Books
* ↑ Myrto Konstantarakos (editor) Spaces in European Cinema, p. 133, a Google Books
* ↑ Barry Jordan and Rikki Morgan-Tamosunas Contemporary Spanish Cinema, p. 191, a Google Books
* ↑ Todo por la pasta al web dels Premis Goya
* ↑ María Barranco, mejor actriz en el festival de cine negro de Viareggio, El País, 29 de juny de 1991
* ↑ 'Todo por la pasta', un 'thriller' de Enrique Urbizu, El País, 8 de juliol de 2004
# Toshio Hirabayashi

Toshio Hirabayashi, és un exfutbolista japonès.

## Selecció japonesa

Toshio Hirabayashi va disputar 2 partits amb la selecció japonesa.

## Enllaços externs

* Japan National Football Team Database
# Tirrena-Adriàtica 2004

La Tirrena-Adriàtica 2004 va ser la 39a edició de la Tirrena-Adriàtica. La cursa es va disputar en set etapes, entre el 10 al 16 de març de 2004, i un recorregut de 1.245 km.
El vencedor de la cursa fou l'italià Paolo Bettini (Quick Step-Davitamon), que s'imposà per tan sols cinc segons a l'espanyol Óscar Freire (Rabobank ProTeam) i per onze a l'alemany Erik Zabel (T-Mobile Team), segon i tercer respectivament. En les classificacions secundàries Erik Zabel guanyà la classificació per punts i el seu compatriota i company d'equip Rolf Aldag la muntanya.

## Equips participants

| Núm. | Codi | Equip |
| 1-8 | FAS | Fassa Bortolo |
| 11-18 | ALB | Alessio-Bianchi |
| 21-28 | BLB | Brioches La Boulangère |
| 31-38 | PAN | Ceramiche Panaria-Margres |
| 41-48 | COF | Cofidis, le Crédit par Téléphone |
| 51-58 | C.A | Crédit Agricole |
| 61-68 | DEN | De Nardi |
| 71-78 | DVE | Domina Vacanze |
| 81-88 | GST | Gerolsteiner |
| 91-98 | LAM | Lampre |
| Núm. | Codi | Equip |
| 101-108 | LAN | Landbouwkrediet-Colnago |
| 111-118 | LST | Liberty Seguros |
| 121-128 | LOT | Lotto-Domo |
| 131-138 | PHO | Phonak Hearing Systems |
| 141-148 | QSD | Quick Step-Davitamon |
| 151-158 | RAB | Rabobank |
| 161-168 | SAE | Saeco Macchine per Caffè |
| 171-178 | SDV | Saunier Duval-Prodir |
| 181-188 | TMO | T-Mobile Team |
| 191-198 | VIN | Vini Caldirola-Nobili Rubinetterie |

## Etapes

| Etapa | Data | Inici/final | Km | Vencedor d'etapa | Líder de la general |
| 1a | 10 de març | Sabaudia - Sabaudia | 172 | Alessandro Petacchi (ITA) | Alessandro Petacchi (ITA) |
| 2a | 11 de març | Latina - Maddaloni | 164 | Alessandro Petacchi (ITA) | Alessandro Petacchi (ITA) |
| 3a | 12 de març | Maddaloni- Isernia | 168 | Óscar Freire (ESP) | Óscar Freire (ESP) |
| 4a | 13 de març | Isernia- Paglieta | 179 | Paolo Bettini (ITA) | Paolo Bettini (ITA) |
| 5a | 14 de març | Paglieta - Torricella Sicura | 215 | Roberto Petito (ITA) | Paolo Bettini (ITA) |
| 6a | 15 de març | Monte San Pietrangeli - Torre San Patrizio | 185 | Paolo Bettini (ITA) | Paolo Bettini (ITA) |
| 7a | 16 de març | S. B. del Tronto - S. B. del Tronto | 162 | Alessandro Petacchi (ITA) | Paolo Bettini (ITA) |

## Classificació general

| | Ciclista | Equip | Temps |
| 1 | Paolo Bettini (ITA) | Quick Step | 33h 47' 06" |
| 2 | Óscar Freire (ESP) | Rabobank | + 5" |
| 3 | Erik Zabel (GER) | T-Mobile Team | + 11" |
| 4 | Igor Astarloa (ESP) | Cofidis | + 18" |
| 5 | Stuart O'Grady (AUS) | Cofidis | + 21" |
| 6 | Michael Boogerd (NED) | Rabobank | + 22" |
| 7 | Rolf Aldag (GER) | T-Mobile Team | + 26" |
| 8 | Giuliano Figueras (ITA) | Ceram. Panaria | + 26" |
| 9 | Ángel Vicioso (ESP) | Liberty Seguros | + 27" |
| 10 | Joaquim Rodríguez (CAT) | Saunier Duval | + 28" |

## Referències

* ↑ «Tirreno - Adriatico». sitiodeciclismo.net/. [Consulta: 22 març 2014].
* ↑ «Tirreno - Adriatico 2004». cyclingfever.com/. [Consulta: 22 març 2014].
* ↑ «TIRRENO - ADRIATICO». cyclebase.nl [Consulta: 22 març 2014].
* ↑ «Tirreno - Adriatico». museociclismo.it/. [Consulta: 13 març 2014].

## Enllaços externs

* Web oficial (italià)
# Jaleo

* Aquest article tracta sobre la festa. Vegeu-ne altres significats a «Jaleo (desambiguació)».
El jaleo o ball de cavalls menorquí és una manifestació festiva tradicional de Menorca i present a totes les festes patronals de l'illa, a la qual cavalls engalanats i genets demostren la seva elegància i destresa al so de la música.
Les festes populars de Menorca són protagonitzades pels cavalls (adornats amb llaços, brodats i clavells multicolors) i genets, entre els quals hi ha els "caixers" (genet que representa un dels estaments principals de poder) i els cavallers (la resta). Tant els cavalls com els genets van convenientment engalanats i aconjuntats, sovint en colors sobris per a destacar els brodats i clavells dels cavalls. Els adornos de cavalls i genets varia segons el municipi. Es reviu cada any un ritual que neix a principis del segle xiv i és d'origen religiós. Els diferents caixers representen els estaments socials. Els més importants són el caixer senyor, caixer batlle i el caixer capellà, però se'n poden trobar més modernament i a certes viles d'altres que poden representar gent del poble, com el caixer fadrí, sa capellana, pagesos, artesans diversos, etc.
Els caixers es van arreplegant amb el "fabioler" al capdavant i una vegada reunits van sortint a la plaça del poble a celebrar el tradicional "jaleo". Els caixers fan botar els seus cavalls mentre sona la música típica d'aquest. La gent participa d'aquesta festa ajudant a botar el cavall i donant ànims als seus genets.
El jaleo s'acaba amb l'entrega de canyes i una cullereta de plata. La música que sona és diferent a la d'abans. Aquestes festes se celebren al llarg de tot l'estiu menorquí als diferents pobles de l'illa. Cada poble té les seves particularitats a l'hora de celebrar la festa.
Les primeres festes a celebrar-se són les de Sant Joan a Ciutadella i les darreres les de la Mare de Déu de Gràcia a Maó. Aquestes són totes a l'estiu, entre fi de juny i primers de setembre, però al gener hi ha la festa de Sant Antoni, patró de l'illa, que se celebra a tot arreu.

## Referències

* ↑ «El 'jaleo' de Menorca» (en castellà). La Vanguardia, 29-10-2010. [Consulta: 12∕9∕2011].
# Crepuscular

* Aquest article tracta sobre els animals que són actius durant el crepuscle. Si cerqueu la il·luminació de l'atmosfera pels raigs del Sol als extrems de la nit, vegeu «crepuscle».
Els animals crepusculars són actius principalment durant el crepuscle, és a dir, a l'alba i el vespre. El comportament crepuscular contrasta amb els comportaments diürn i nocturn. Els animals crepusculars també poden ser actius les nits ben il·luminades per la llum lunar.
Molts animals que són descrits informalment com a nocturns són en realitat crepusculars. Dins de la definició de crepuscular hi ha els adjectius matutí i vespertí, és a dir, espècies actives a l'alba i al vespre, respectivament. Es creu que aquests patrons d'activitat són una adaptació contra els predadors. Molts predadors surten de caça de nit, mentre que d'altres són actius al migdia i hi veuen millor al sol. Per tant, els costums crepusculars poden ajudar a reduir la depredació. A més, en àrees càlides, pot ser una manera d'evitar hipertèrmia tot aprofitant la llum disponible.

## Referències

* ↑ Winn, Philip. Dictionary of Biological Psychology. Taylor & Francis, p. 194. ISBN 0415136067.
* ↑ http://www.bookrags.com/research/crepuscular-ansc-01/
# Les Baürtes

Les Baürtes és un indret del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antic poble de Perauba.
Està situat al vessant de llevant del Roc de Sant Cristòfol, a l'esquerra de la llau de Perauba. La Canal d'Alzina travessa pel mig les Baürtes.

## Enllaços externs

* Institut Cartogràfic de Catalunya; cal fer dos passos d'aproximació
# Francisco Lama Díaz

Francisco Lama Díaz (Coria del Río, 18 de novembre de 1975) és un futbolista andalús, que ocupa la posició de migcampista.

## Trajectòria

Comença a destacar al Coria, i d'ací passa al planter del Sevilla FC. Hi debuta amb el primer equip a la temporada 98/99, tot jugant 12 partits. Eixe any els sevillans ascendeixen a la màxima categoria, i en ella, el migcampista hi signa la seua millor campanya a l'equip, amb 26 partits, encara que el conjunt és cuer.
Encara hi romandria tres temporades més al Sevilla, entre Primera i Segona Divisió, sent suplent en totes tres. Iniciadla temporada 02/03, marxa al Córdoba CF, de la categoria d'argent, on gaudeix d'una bona quantitat de minuts tot i ser titular indiscutible. El 2005, baixa el seu equip baixa a Segona B.

## Enllaços externs

* Fitxa del jugador
# DailyMed

DailyMed és un lloc web que opera la Biblioteca Nacional de Medicina dels Estats Units (NLM) per publicar etiquetes de medicaments actualitzades i precises (també anomenades "inserció de paquets") als proveïdors d'atenció sanitària i al públic en general. El contingut de DailyMed és proporcionat i actualitzat diàriament per la Food and Drug Administration (FDA) dels EUA. La FDA recull aquesta informació de la indústria farmacèutica.
Els documents publicats utilitzen l'estàndard de etiquetatge estructurat del producte (SPL), la versió 3 de HL7, que és un format XML que combina el text llegible humà de l'etiqueta del producte amb elements de dades estructurades que descriuen la composició, la forma, l'embalatge i altres propietats del fàrmac.
Al 3 d'octubre de 2018, contenia informació sobre 105.355 fitxes de medicaments.
Inclou un canal RSS per obtenir informació actualitzada sobre medicaments.

## Referències

* ↑ «About DailyMed». DailyMed. [Consulta: 1r març 2010].
* ↑ «DailyMed RSS Feed». DailyMed. [Consulta: 24 juny 2007].
# Cycloramphus

Cycloramphus és un gènere de granotes de la família Leptodactylidae.

## Taxonomia

* Cycloramphus acangatan
* Cycloramphus asper
* Cycloramphus bandeirensis
* Cycloramphus bolitoglossus
* Cycloramphus boraceiensis
* Cycloramphus brasiliensis
* Cycloramphus carvalhoi
* Cycloramphus catarinensis
* Cycloramphus cedrensis
* Cycloramphus diringshofeni
* Cycloramphus dubius
* Cycloramphus duseni
* Cycloramphus eleutherodactylus
* Cycloramphus fulginosus
* Cycloramphus granulosus
* Cycloramphus izecksohni
* Cycloramphus jordanensis
* Cycloramphus juimirim
* Cycloramphus lutzorum
* Cycloramphus migueli
* Cycloramphus mirandaribeiroi
* Cycloramphus ohausi
* Cycloramphus rhyakonastes
* Cycloramphus semipalmatus
* Cycloramphus stejnegeri
* Cycloramphus valae

## Referències

* IUCN (anglès)
# Cycloramphus cedrensis

Cycloramphus cedrensis és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Heyer, R. & Silvano, D. 2004. Cycloramphus cedrensis. Llista Vermella d'Espècies Amenaçades de la UICN 2006. Consulta: 16 de gener de 2008.
# David Moliner Andrés

David Moliner, (Conca 1991), és un compositor i percussionista castellonenc de carrera internacional.

## Referències

* https://www.elperiodicomediterraneo.com/noticias/cuadernos/la-percussio-gran-riquesa_1020157.html https://valenciaplaza.com/david-moliner-la-percusion-es-el-presente-y-el-futuro-de-la-musica-junto-con-la-electronica
* https://alicanteplaza.es/DavidMolinerLapercusineselpresenteyelfuturodelamsicajuntoconlaelectrnica
# DSQ

DSQ té els següents significats:
* Depression Screening Questionnaire, qüestionari de detecció de depressió major
* Dsq. també és l'abreviatura de desqualificació, pena d'exclusió en una competició esportiva
# David Zé

David Zé, nom artístic de David Gabriel José Ferreira (Kifangondo, Luanda, 23 d'agost de 1944 - Luanda, 27 de maig de 1977) fou un dels grans músics de la història d'Angola.

## Biografia

Era fill de Gabriel José Ferreira i Carolina José Afonso, membres del cor de l'Església Metodista. Va estudiar primària i secundària a la província de Kwanza-Nord El novembre de 1976 es va c asar amb Maria Trinidade a l'illa de São Tomé, on estava fent el servei militar per les Forces Armades Populars d'Alliberament d'Angola. Va tenir quatre fills, Miguel Gabriel Ferreira, Maria Carolina David Ferreira, Deolinda David Gabriel Ferreira i David Gabriel José Ferreira
Va començar la seva carrera artística en 1966 amb el seu primer disc "Kadica Zé". Va gravar un total de 14 singles i un LP en 1975 titulat "Mutudi Ua Ufolo (Viúva da Liberdade)".
Contemporani d'Urbano de Castro, Artur Nunes i Dino Kapakupaku, els altres tres grans de la música nacional angolesa, David Zé era professor i director musical de l'agrupació Aliança FAPLA-POVO i fou cridat pel president d'Angola Agostinho Neto a assistir als festejos per les independències de Moçambic, São Tomé i Príncipe i Guinea Bissau, on va interpretar la cançó "Quem matou Amílcar Cabral".
David Zé, fou un dels músics mítics de la revolució angolesa. Amb lletres dotades d'un contingut de caràcter molt polititzat, en les seves cançons defensava les idees nacionalistes del MPLA d'Agostinho Neto. Va morir durant un dels períodes més foscos de la història angolesa, el cop i contracop del fraccionisme de 27 de maig de 1977 amb 32 anys-

## Discografia

* 14 singles (1966 - 1977), CDA
* Mutudi Ua Ufolo, LP (1975), CDA

## Referències

* ↑ ANGOP. «Música: Fãs de David Zé `invadem´ Centro Kilamba», 25-04-2004.
* 1 2 3 4 5 Jornal de Angola. «Um Dos Três “Magos” Da Música Angolana», 30-11-2010.
* ↑ The Washington Post. «Arts and Culture: Art Movement» (en anglès).

## Enllaços externs

* MySpace amb música de David Zé
# Deficiència d'isomerasa de triosfosfat

La deficiència d'isomerasa de triosfosfat és un rar trastorn metabòlic autosòmic recessiu que es va descriure inicialment el 1965.
És una enzimopatia glicolítica única que es caracteritza per anèmia hemolítica crònica, cardiomiopatia, susceptibilitat a infeccions, disfunció neurològica greu i, en la majoria dels casos, mort a la primera infància. La malaltia és excepcionalment rara, amb menys de 100 pacients diagnosticats a tot el món.

## Genètica

Fins al moment s'han descobert tretze mutacions diferents en el gen respectiu, que es troba al cromosoma 12p 13 i codifica l'omnipresent enzim de neteja triosifosfat isomerasa (TPI). El TPI és un enzim crucial de la glicòlisi i catalitza la interconversió de fosfat de dihidroxiacetona i gliceraldehid-3-fosfat. S'ha detectat una disminució marcada de l'activitat de TPI i una acumulació de fosfat de dihidroxiacetona en extractes d'eritròcits d'homozigots i heterozigots compostos amb deficiència de TPI. Els individus heterozigots no estan afectats clínicament, fins i tot si es redueix la seva activitat residual de TPI. Els treballs recents suggereixen que una inactivació directa no, però una alteració en la dimerització del TPI podria afavorir la patologia. Això podria explicar per què la malaltia és rara, però els al·lels TPI inactius s'han detectat a major freqüència implicant un avantatge heterozigot dels al·lels TPI inactius.
La mutació més comuna que causa una deficiència de TPI és TPI Glu104Asp. Tots els portadors de la mutació són descendents d'un avantpassat comú, una persona que va viure en el que avui és França o Anglaterra fa més de 1000 anys.

## Referències

* 1 2 Ralser, Markus; Gino Heeren; Michael Breitenbach; Hans Lehrach; Sylvia Krobitsch PLoS ONE, 1, 1, December 20, 2006, pàg. e30. DOI: 10.1371/journal.pone.0000030. PMC: 1762313. PMID: 17183658.
* ↑ Schneider, Arthur S.; William N. Valentine; Hattori M; H. L. Heins Jr New England Journal of Medicine, 272, 5, 1965, pàg. 229–235. DOI: 10.1056/NEJM196502042720503. PMID: 14242501.
* 1 2 Schneider, Arthur S. Best Practice & Research Clinical Haematology, 13, 1, 01-03-2000, pàg. 119–140. DOI: 10.1053/beha.2000.0061. PMID: 10916682.
* ↑ Blood Cells Mol. Dis., 22, 2, 1996, pàg. 115–25. DOI: 10.1006/bcmd.1996.0019. PMID: 8931952.
# Deficiència de BCKDK

La deficiència de BCKDK o deficiència de cetoàcid deshidrogenasa quinasa de cadena ramificada és una malaltia resultant de mutacions del gen BCKDK. Els pacients amb deficiència de BCKDK tenen nivells baixos d'aminoàcids de cadena ramificada (BCAA) al seu organisme a causa de la degradació accelerada d'aquests aminoàcids essencials. Això provoca un retard en el desenvolupament del cervell, que pot presentar-se com a discapacitat intel·lectual i trastorn de l'espectre autista. Els pacients poden patir convulsions epilèptiques.

## Història

La malaltia es va descriure per primera vegada el 2012 en tres famílies no relacionades. Més endavant García-Cazorla, Oyarzabal et al. van confirmar que les mutacions de BCKDK poden provocar dèficits neuroconductuals en humans i donar suport a la justificació de la intervenció dietètica. En el seu estudi del 2013, van descobrir que la suplementació amb BCAA (leucina, isoleucina i valina) cada 5 hores en combinació amb una dieta hiperproteica mostrava una millora significativa per als pacients amb dèficit de BCKDK.

## Simptomatologia

Els símptomes de la malaltia per dèficit de BCKDK poden incloure (autisme, discapacitat intel·lectual i retard del desenvolupament). S'ha identificat que els infants que reben tractament abans dels 2 anys d'edat poden no desenvolupar autisme.

## Prevalença

Segons Garcia-Cazorla (2020), actualment hi ha 21 casos documentats a tot el món

## Tractament

S'ha comprovat que la reposició contínua dels nivells de BCAA per suplementació alleuja els símptomes dels pacients.. Els estudis en curs, encara no publicats, poden indicar una millora més gran si la suplementació s'administra cada 3 hores. Aquesta suplementació s'acompanya de dieta hiperproteica.

## Referències

* ↑ Science, 338, 6105, 01-10-2012, pàg. 394–7. DOI: 10.1126/science.1224631. PMC: 3704165. PMID: 22956686.
* ↑ Àngels García-Cazorla 1, Alfonso Oyarzabal, Joana Fort, Concepción Robles, Esperanza Castejón, Pedro Ruiz-Sala, Susanna Bodoy, Begoña Merinero, Anna Lopez-Sala, Joaquín Dopazo, Virginia Nunes, Magdalena Ugarte, Rafael Artuch, Manuel Palacín, Pilar Rodríguez-Pombo, Patricia Alcaide, Rosa Navarrete, Paloma Sanz, Mariona Font-Llitjós, Ma Antonia Vilaseca, Aida Ormaizabal, Anna Pristoupilova, Sergi Beltran Agulló «Two novel mutations in the BCKDK (branched-chain keto-acid dehydrogenase kinase) gene are responsible for a neurobehavioral deficit in two pediatric unrelated patients». National Library of Medicine, 21-01-2014. DOI: 10.1002/humu.22513.
* ↑ «BCKDK deficiency: a treatable neurodevelopmental disease amenable to newborn screening» (en anglès). Brain, 02-02-2023. DOI: 10.1093/brain/awad010/7024722?redirectedfrom=fulltext. [Consulta: 4 febrer 2023].

## Enllaços externs

* Deficiència de cetoàcid deshidrogenasa quinasa de cadena ramificada : un registre a OMIM
# Dalnerétxensk

Dalnerétxensk (en rus Дальнереченск) és una ciutat del krai de Primórie, a l'Extrem Orient de Rússia, prop de la frontera amb la Xina.

## Història

La vila moderna fou fundada pels cosacs el 1895. Ràpidament esdevingué un centre de la indústria de fusta a causa de l'abundància de pins, avets i picees de la regió.
La majoria dels monuments de la vila estan relacionats amb els esdeveniments de la Guerra Civil Russa de 1918-1922 i de la Segona Guerra Mundial.
# Diederik Korteweg

Diederik Johannes Korteweg (1848-1941) va ser un matemàtic neerlandès, conegut per l'equació que porta el seu nom.

## Vida i Obra

Fill d'un jutge no catòlic en un districte catòlic, la seva família vivia socialment força aïllada. El 1865 va ingressar a la Polytechnische School (actual Universitat Tècnica de Delft) per estudiar enginyeria però el va decebre el baix nivell de matemàtiques que tenia. El 1869 es va titular com a professor de secundària i els anys següents va ser professor a Tilburg i Breda, mentre continuava estudiant matemàtiques en el seu temps lliure. El 1876, després de passar l'examen d'accés, va començar a estudiar matemàtiques a la universitat d'Utrecht durant un curs i passant a la universitat d'Amsterdam el curs següent. A Amsterdam va ser assistent del futur premi Nobel de física Johannes Diderik van der Waals, qui també li va dirigir la tesi doctoral el 1878.
El 1881 va ser nomenat professor de matemàtiques de la universitat d'Amsterdam, en la que va romandre la resta de la seva carrera acadèmica. El 1893 o 1894 ell i la seva dona, que no tenien fills, van adoptar els fills del difunt Nicolaas de Roever, arxiver de la ciutat d'Amsterdam. El 1913 va deixar la docència, essent substituït per un dels seus il·lustres deixebles: Luitzen Brouwer.
La recerca de Korteweg es va desenvolupar en moltes àrees diferents de les matemàtiques aplicades: va ser editor de les obres completes de Christiaan Huygens, va fer descobriments importants sobre la influència de Snel en Descartes, va col·laborar amb el catàleg holandès de literatura científica i va publicar diferents treballs en revistes científiques.
Va estar molt interessat en la termodinàmica de les fases crítiques i de transició dels fluids, i d'aquest interès va sorgir la avui coneguda equació de Korteweg-de Vries. També va fer aportacions importants en l'estudi de la capil·laritat.

## Referències

* ↑ Willink, 2007, p. 3.
* ↑ Willink, 2007, p. 4.
* ↑ Levelt Sengers i Levelt, 2002, p. 47.
* ↑ Willink, 2007, p. 6.
* ↑ Willink, 2007, p. 5.
* ↑ Maugin, 2017, p. 129.

## Bibliografia

* Levelt Sengers, Anneke; Levelt, Ton «Diederik Korteweg, Pioneer of Criticality» (en anglès). Physics Today, Vol. 55, Num. 12, 2002, pàg. 47-53. DOI: 10.1063/1.1537912.
* Maugin, Gérard A. Non-Classical Continuum Mechanics (en anglès). Springer, 2017. ISBN 978-981-10-2433-7.
* Willink, Bastiaan «The Collaboration between Korteweg and de Vries - An enquiry into personalities» (en anglès). arXiv, 2007, pàg. 1-16.

## Enllaços externs

* O'Connor, John J.; Robertson, Edmund F. «Diederik Korteweg» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Struik, D.J. «Korteweg, Diederik Johannes». Complete Dictionary of Scientific Biography, 2008. [Consulta: 16 gener 2018]. (anglès)